**ELEMENTI I KRITERIJI VREDNOVANJA (HRVATSKI JEZIK – 1. RAZRED)**

**Anja Ravlić Vidović**

**CILJ / SVRHA UČENJA PREDMETA:**

|  |
| --- |
| **Svrha je učenja i poučavanja nastavnog predmeta Hrvatski jezik osposobljavanje učenika za jasno, točno i prikladno sporazumijevanje hrvatskim standardnim jezikom, usvajanje znanja o jeziku kao sustavu, slobodno izražavanje misli, osjećaja i stavova te spoznavanje vlastitoga, narodnog i nacionalnog jezično-kulturnog identiteta.** |

**Elementi ocjenjivanja:**

|  |
| --- |
| **hrvatski jezik i komunikacija** |
| **književnost i stvaralaštvo** |
| **kultura i mediji** |

**Kriteriji ocjenjivanja:**

|  |  |
| --- | --- |
|  | **Hrvatski jezik i komunikacija** |
| **Dovoljan (2)** | - učenik prema smjernicama govori u skladu s temom govornoga teksta  - učenik prepoznaje osnovna obilježja i svrhu opisnih i pripovjednih tekstova te izdvaja informacije i ideje bitne za svrhu slušanja  - učenik opisuje osnovna obilježja i svrhu opisnih i pripovjednih tekstova te izdvaja informacije i ideje  - učenik prema primjeru piše opisne i pripovjedne tekstove i primjenjuje i obilježja funkcionalnog stila u skladu sa svrhom teksta  - učenik opisuje morfološka obilježja riječi u rečenici  - učenik uočava značenjske odnose među riječima i prepoznaje vrste rječnika  - učenik uočava da se služi različitim govorima u svojoj komunikaciji |
| **Dobar (3)** | - učenik prema smjernicama govori u skladu s temom i oblikom govornoga teksta  - učenik opisuje osnovna obilježja i svrhu opisnih i pripovjednih tekstova te analizira informacije i ideje bitne za svrhu slušanja  - učenik objašnjava osnovna obilježja i svrhu opisnih i pripovjednih tekstova te analizira informacije i ideje  - učenik prema smjernicama piše opisne i pripovjedne tekstove te primjenjuje obilježja funkcionalnog stila u skladu sa svrhom teksta  - učenik razlikuje morfološka obilježja promjenjivih i nepromjenjivih riječi  - učenik opisuje značenjske odnose među riječima na temelju konteksta i opisuje vrste rječnika  - učenik razlikuje sastavnice svojega idiolekta koje pripadaju osobnoj i javnoj komunikaciji na standardnom jeziku |
| **Vrlo dobar (4)** | - učenik samostalno govori u skladu s temom, oblikom i svrhom govornoga teksta  - učenik tumači obilježja i svrhu opisnih i pripovjednih tekstova te organizira informacije i ideje bitne za svrhu slušanja  - učenik objašnjava obilježja i svrhu opisnih i pripovjednih tekstova te organizira informacije i ideje  - učenik samostalno piše opisne i pripovjedne tekstove te primjenjuje obilježja funkcionalnog stila u skladu sa svrhom teksta  - učenik objašnjava morfološka obilježja riječi u rečenici i primjenjuje znanja u oblikovanju teksta  - učenik razlikuje značenjske odnose među riječima na temelju konteksta i pomoću rječnika  - učenik objašnjava razliku između sastavnica svojega idiolekta koje pripadaju osobnoj i javnoj komunikaciji na standardnom jeziku |
| **Odličan (5)** | - učenik samostalno govori u skladu s temom, oblikom, svrhom i namjenom govornoga teksta i željenim učinkom na primatelja  - učenik analizira obilježja i svrhu opisnih i pripovjednih tekstova te procjenjuje informacije i ideje bitne za svrhu slušanja  - učenik objašnjava obilježja i svrhu opisnih i pripovjednih tekstova te na raznovrsnim primjerima analizira informacije i ideje  - učenik samostalno piše opisne i pripovjedne tekstove i primjenjuje obilježja funkcionalnog stila u skladu sa svrhom teksta i željenim učinkom na primatelja  - učenik analizira morfološka obilježja riječi u rečenici i primjenjuje znanja u oblikovanju teksta  - učenik analizira značenjske odnose među riječima na temelju konteksta pomoću rječnika  - učenik primjenjuje znanje o hrvatskome standardnom jeziku kao jeziku javne komunikacije i razlikuje ga od osobnoga idiolekta |

|  |  |
| --- | --- |
|  | **Književnost i stvaralaštvo** |
| **Dovoljan (2)** | - učenik razlikuje književne žanrove i vrste i uočava njihova osnovna obilježja  - učenik imenuje književnopovijesno razdoblje u kojemu je nastao književni tekst i uočava njegova obilježja |
| **Dobar (3)** | - učenik tumači tematska i žanrovska obilježja teksta primjenjujući pojmove vezane uz prozne, poetske i dramske vrste  - učenik opisuje stilskopoetička obilježja književnog teksta i potkrepljuje ih primjerima iz teksta |
| **Vrlo dobar (4)** | - učenik analizira tematska i žanrovska obilježja teksta primjenjujući pojmove vezane uz prozne, poetske i dramske vrste  - učenik opisuje književni tekst u književnopovijesnom, društvenom i kulturnom kontekstu |
| **Odličan (5)** | - učenik analizira tematska, žanrovska i jezično-stilska obilježja teksta primjenjujući pojmove vezane uz prozne, poetske i dramske vrste  - učenik tumači književni tekst u književnopovijesnom, društvenom i kulturnom kontekstu |

|  |  |
| --- | --- |
|  | **Kultura i mediji** |
| **Dovoljan (2)** | - učenik objašnjava svrhu medijskog teksta i prema smjernicama objašnjava medijsku poruku i njezin utjecaj na svakodnevni život primatelja  - učenik uočava elemente popularne i visoke kulture u tekstovima i prepoznaje njihov utjecaj na vlastiti kulturni identitet |
| **Dobar (3)** | - učenik objašnjava svrhu medijskog teksta i prema smjernicama interpretira medijsku poruku i njezin utjecaj na svakodnevni život primatelja  - učenik opisuje elemente popularne i visoke kulture u tekstovima i povezuje njihov utjecaj na vlastiti kulturni identitet |
| **Vrlo dobar (4)** | - učenik objašnjava svrhu medijskog teksta, interpretira medijsku poruku i njezin utjecaj na svakodnevni život primatelja i objašnjava izravno i neizravno navedene poruke u medijskom tekstu  - učenik objašnjava elemente popularne i visoke kulture u tekstovima i tumači njihov utjecaj na vlastiti kulturni identitet |
| **Odličan (5)** | - učenik objašnjava svrhu medijskog teksta, prosuđuje kako su u njemu prikazane informacije, ideje, stavovi i mišljenja i kako utječu na svakodnevni život primatelja te objašnjava izravno i neizravno navedene poruke u medijskom tekstu  - učenik analizira elemente popularne i visoke kulture u tekstovima i njihov utjecaj na vlastiti kulturni identitet |

|  |
| --- |
| Ako učenik/ica nije na nastavi na dan kada se piše pismena provjera znanja, piše ju na prvom idućem satu na kojemu bude prisutan/prisutna. |

**Zaključna ocjena:**

|  |
| --- |
| **Zaključna ocjena** proizlazi iz prosjeka. Ako učeniku/ici nedostaje jedna ocjena do prosjeka s kojim bi imao/la zaključenu veću ocjenu, može pisati pismenu provjeru iz gradiva iz kojega je dobio/la najlošiju ocjenu. |